Rakel Hönnudóttir hefur skrifað undir samning við Breiðablik á nýjan leik . Rakel lék 158 leiki með Breiðablik á árunum 2012 - 2017 og skoraði í þeim leikjum 68 mörk . Hún varð bikarmeistari með Breiðabliki árin 2013 og 2016 og Íslandsmeistari árið 2015 . Auk Kópavogsliðsins hefur Rakel leikið með Þór / KA hér heima . Þá hefur hún leikið með danska liðinu Bröndby . Í lok árs 2017 fór Rakel til sænska úrvalsdeildarliðsins LB 07 í Malmö . Eftir eitt tímabil í Svíþjóð skipti Rakel yfir til Reading á Englandi þar sem hún lék í ensku úrvalsdeildinni á síðasta keppnistímabili . Rakel hefur þegar leikið 100 landsleiki fyrir Íslands hönd og skorað níu mörk fyrir íslenska landsliðið . Þetta er fjórði leikmaðurinn sem kemur til Blika eftir að síðustu leiktíð lauk . Fyrir síðustu helgi kom hinn ungi og efnilegi framherji , Sveindís Jane Jónsdóttir , á láni frá Keflavík og þar áður fékk Breiðablik Hafrúnu Rakel Halldórsdóttur frá Aftureldingu og Vigdísi Eddu Friðriksdóttur frá Tindastóli .